CELEX: 62011CN0546
Language: fi
Date: 2011-10-26 00:00:00
Title: Asia C-546/11: Ennakkoratkaisupyyntö, jonka Højesteret (Tanska) on esittänyt 26.10.2011 — Dansk Jurist- og Økonomforbund, Erik Toftgaardin valtuuttamana, v. Indenrigs- og Sundhedsministeriet

14.1.2012   
            
            
               FI
            
            
               Euroopan unionin virallinen lehti
            
            
               C 13/6
            
         Ennakkoratkaisupyyntö, jonka Højesteret (Tanska) on esittänyt 26.10.2011 — Dansk Jurist- og Økonomforbund, Erik Toftgaardin valtuuttamana, v. Indenrigs- og Sundhedsministeriet
   (Asia C-546/11)
   2012/C 13/12
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Højesteret
   
      Pääasian asianosaiset
   
   
      Valittaja: Dansk Jurist- og Økonomforbund, Erik Toftgaardin valtuuttamana
   
      Vastapuoli: Indenrigs- og Sundhedsministeriet (sisäasiain- ja terveysministeriö)
   
      Ennakkoratkaisukysymykset
   
   
               1)
            
            
               Onko direktiivin 2000/78 (1) 6 artiklan 2 kohtaa tulkittava siten, että jäsenvaltioiden oikeus säätää, että eri ikärajojen vahvistamista ammatillisten sosiaaliturvajärjestelmien eläke- tai työkyvyttömyysetuuksien saamisen edellytykseksi ei pidetä ikään perustuvana syrjintänä, koskee ainoastaan vanhuuden tai työkyvyttömyyden perusteella maksettavia etuuksia?
            
         
               2)
            
            
               Onko 6 artiklan 2 kohtaa tulkittava siten, että mahdollisuus eri ikärajojen säätämiseen koskee vain järjestelmään pääsemistä, vai onko säännöstä tulkittava siten, että mahdollisuus eri ikärajojen säätämiseen koskee myös oikeutta järjestelmästä maksettaviin etuuksiin?
            
         
               3)
            
            
               Jos kysymykseen 1 vastataan kieltävästi:
               Voiko 6 artiklan 2 kohdassa käytetyn käsitteen ”ammatilliset sosiaaliturvajärjestelmät” piiriin kuulua virkamieslain 32 §:n 1 momentissa säädetyn lakkautuspalkan kaltainen järjestelmä, jonka mukaan viran lakkauttamisen vuoksi erotettu virkamies nauttii erityistä suojaa siten, että hän säilyttää oikeuden siihenastiseen palkkaansa kolmen vuoden ajan ja hänelle kertyy tältä ajalta edelleen eläkkeeseen oikeuttavaa aikaa ja hänen on tämän vastikkeeksi oltava käytettävissä toiseen sopivaan virkaan?
            
         
               4)
            
            
               Onko direktiivin 2000/78 6 artiklan 1 kohtaa tulkittava siten, ettei se ole esteenä virkamieslain 32 §:n 4 momentin 2 kohdan kaltaiselle kansalliselle säännökselle, jonka mukaan virkamiehelle, jonka virka lakkautetaan, ei makseta lakkautuspalkkaa, jos hän on täyttänyt kansaneläkkeen saamiseen oikeuttavan iän?
            
         
      (1)  Yhdenvertaista kohtelua työssä ja ammatissa koskevista yleisistä puitteista 27.11.2000 annettu neuvoston direktiivi 2000/78/EY (EYVL L 303, s. 16).